CELEX: 52017PC0221
Language: da
Date: 2017-05-08
Title: Forslag til RÅDETS AFGØRELSE om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)

EUROPA-KOMMISSIONEN
            Bruxelles, den 8.5.2017
            COM(2017) 221 final
            2017/0094(NLE)
            Forslag til
            RÅDETS AFGØRELSE
            om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)
            
               
         
         
            
               BEGRUNDELSE
            
            
               BAGGRUND FOR FORSLAGET
            
            
               Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning om, hvilke foranstaltninger der bør træffes i vinsektoren for at tilgodese producenternes, forbrugernes og de øvrige aktørers interesser, ii) bistand til andre internationale organisationer, der beskæftiger sig med standardisering og iii) bistand til international samordning af nuværende praksis og standarder. For tiden er 46 stater medlemmer af OIV, heriblandt 20 EU-medlemsstater. EU er ikke medlem af OIV.
            
            
               På EU-plan vil nogle af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter
                  1
                (forordningen om den fælles markedsordning), få retlige følger for EU-lovgivningen. I forordningen om den fælles markedsordning henvises der til OIV i følgende bestemmelser:
            
            
               -ønologiske fremgangsmåder, der er vedtaget og offentliggjort af OIV, og som Kommissionen skal tage hensyn til, når den giver tilladelse til sådanne fremgangsmåder (artikel 80, stk. 3, litra a), i forordningen om den fælles markedsordning)
            
            
               - de samme ønologiske fremgangsmåder, hvor de i henhold til artikel 80, stk. 3, anvendes til produktion af vine i tredjelande forud for tilladelsen (artikel 90, stk. 2, i forordningen om fusionsmarkedsordningen)
            
            
               -visse renheds- og identitetsspecifikationer for de stoffer, der anvendes i forbindelse med ønologiske fremgangsmåder, således at de regler på området, der er vedtaget og offentliggjort af OIV, rent faktisk bliver bindende i EU (artikel 9 i Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008
                  2
                for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed)
            
            
               -visse af de analysemetoder til bestemmelse af sammensætningen af vinavlsprodukter, der er vedtaget og offentliggjort af OIV, og som Kommissionen skal tage udgangspunkt i, medmindre de er ineffektive eller uhensigtsmæssige til opfyldelsen af de mål, Unionen forfølger (artikel 80, stk. 5, i forordningen om den fælles markedsordning).
            
            
            
               I henhold til Kommissionens forordning (EF) nr. 2870/2000 af 19. december 2000 om EF-referenceanalysemetoder for spiritus
                  3
                har visse af de resolutioner, som vedtages og offentliggøres af OIV, ligeledes retlige følger for EU-lovgivningen. Artikel 3 i forordning (EF) nr. 2870/2000 indeholder henvisninger til OIV-resolutioner, hvor der ikke er fastsat EF-referenceanalysemetoder til påvisning og kvantitativ bestemmelse af de eftersøgte stoffer i det pågældende produkt.
            
            
               Endelig indeholder artikel 4 i Europa-Parlamentets og Rådets forordning (EU) nr. 251/2014 af 26. februar 2014 om definition, beskrivelse, præsentation, mærkning og beskyttelse af geografiske betegnelser for aromatiserede vinprodukter
                  4
                også henvisninger til OIV. I henhold til denne bestemmelse og med henblik på fastlæggelse af godkendte produktionsprocesser skal Kommissionen tage hensyn til de produktionsprocesser, som anbefales og offentliggøres af OIV, og skal vedtage analysemetoder på grundlag af relevante metoder, der er anbefalet og offentliggjort af OIV, medmindre disse metoder vil være ineffektive eller uegnede med henblik på det fastlagte mål.
            
            
               På baggrund af de drøftelser, der har fundet sted under ekspertgruppens forberedende møder til OIV's generalforsamling, kan det forventes, at følgende resolutioner, som vil få retlige følger for EU-retten, sættes på generalforsamlingens dagsorden til vedtagelse:
            
            
               –I udkast til resolution OENO-TECHNO 13-532 og OENO-TECHNO 13-533, 15-580, 15-582, 15-583, 14-567B og i udkast til resolution OENO-MICRO 15-576A og 15-576B fastlægges der nye ønologiske fremgangsmåder. I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 vil disse resolutioner få retlige følger for EU-retten.
            
            
               –I udkast til resolution OENO-SPECIF 15-571, 15-572, 15-574, 15-578 og 16-605 fastlægges der renheds- og identitetsspecifikationer for stoffer, der anvendes i forbindelse med ønologiske fremgangsmåder. OIV har offentliggjort og anbefalet disse ønologiske fremgangsmåder på betingelse af, at specifikationerne for det anvendte stof vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 og artikel 9 i Kommissionens forordning (EF) nr. 606/2009 vil disse resolutioner få retlige følger for EU-retten.
            
            
               –I udkast til resolution OENO-SCMA 11-479, 13-529, 15-587, 15-588, 15-589 og 15-590 fastlægges der analysemetoder. I overensstemmelse med artikel 80, stk. 3, litra a) og 5), i forordning (EU) nr. 1308/2013 vil disse resolutioner få retlige følger for EU-retten.
            
            
               Vinsektorens videnskabelige og tekniske eksperter har indgående drøftet nævnte resolutioner. Disse resolutioner bidrager til den internationale harmonisering af vinstandarderne og opstiller rammer, som sikrer fair konkurrence ved handel med vinavlsprodukter. De bør derfor støttes.
            
            
               
                  Som det tidligere har været tilfældet, kan det forventes, at dagsordenen for OIV's generalforsamling stadig kan blive ændret, og at der sættes yderligere resolutioner på dagsordenen, vil få retlige følger for EU-retten. For at sikre at generalforsamlingens arbejde er effektivt, samtidig med at bestemmelserne i traktaterne overholdes, vil Kommissionen supplere eller ændre nærværende forslag i god tid, så Rådet kan vedtage den holdning, der skal indtages for disse resolutioner.
               
            
            
               2017/0094 (NLE)
            
            
               Forslag til
            
         
         
            
               RÅDETS AFGØRELSE
            
            
               om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 9,
            
            
               under henvisning til forslag fra Europa-Kommissionen og
            
            
               ud fra følgende betragtninger:
            
            
               (1)Den Internationale Vinorganisation (OIV) vil på sin kommende generalforsamling den 2. juni 2017 behandle og eventuelt vedtage resolutioner, der berører EU-lovgivningen.
            
            
               (2)Unionen er på nuværende tidspunkt ikke medlem af OIV. 20 EU-medlemsstater er medlemmer af OIV. Disse medlemsstater kan foreslå ændringer til udkastene til OIV-resolutioner og vil blive bedt om at vedtage nogle af udkastene til OIV-resolutionerne på OIV's næste generalforsamling den 2. juni 2017.
            
            
               (3)Unionens holdning til nævnte resolutioner for så vidt angår de områder, der hører under dens kompetence, bør derfor vedtages af Rådet og fremføres på OIV-møderne af de medlemsstater, der er medlem af OIV, og som handler i fællesskab i Unionens interesse.
            
            
               (4)EU-lovgivningen berøres af visse af de resolutioner, der vedtages og offentliggøres af OIV, jf. Europa-Parlamentets og Rådets forordning (EU) nr. 1308/2013
                  5
                og Kommissionens forordning (EF) nr. 606/2009
                  6
               .
            
            
               (5)I artikel 80, stk. 3, litra a), i forordning (EU) nr. 1308/2013 fastsættes det, at Kommissionen skal tage hensyn til de ønologiske fremgangsmåder og analysemetoder, der anbefales og er offentliggjort af OIV, når den giver tilladelse til ønologiske fremgangsmåder.
            
            
               (6)Det fremgår af artikel 80, stk. 5, i forordning (EU) nr. 1308/2013, at Kommissionen skal fastsætte analysemetoder til bestemmelse af sammensætningen af vinavlsprodukter på grundlag af relevante metoder, der er anbefalet og offentliggjort af OIV, medmindre de er ineffektive eller uhensigtsmæssige til opfyldelsen af de mål, Unionen forfølger.
            
            
               (7)I henhold til artikel 90, stk. 2, i forordning (EU) nr. 1308/2013, skal vinavlsprodukter, der importeres til Unionen, fremstilles efter de ønologiske fremgangsmåder, der er godkendt af Unionen i medfør af nævnte forordning eller, hvis tilladelsen endnu ikke er givet, efter de ønologiske fremgangsmåder, der er anbefalet og offentliggjort af OIV.
            
            
               (8)Det fremgår af artikel 9 i forordning (EF) nr. 606/2009, at det er de specifikationer, som er fastsat og offentliggjort af OIV, der gælder, hvis Kommissionen ikke har fastsat renheds- og identitetsspecifikationer for de stoffer, der anvendes i forbindelse med de ønologiske fremgangsmåder.
            
            
               (9)I udkast til resolution OENO-TECHNO 13-532, 13-533, 14-567B, 15-580, 15-582, 15-583, OENO-MICRO 15-576A og 15-576B fastlægges der nye ønologiske fremgangsmåder. I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 vil disse resolutioner få retlige følger for EU-retten.
            
            
               (10)I udkast til resolution OENO-SPECIF 15-571, 15-572, 15-574, 15-578 og 16-605 fastlægges renheds- og identitetsspecifikationer for stoffer, der anvendes i forbindelse med ønologiske fremgangsmåder. OIV har offentliggjort og anbefalet disse ønologiske fremgangsmåder på betingelse af, at specifikationerne for de anvendte stoffer vedtages (OIV's internationale kodeks for ønologiske fremgangsmåder, punkt 2.1.20 og punkt 3.4.14). I overensstemmelse med artikel 80, stk. 3, litra a), og artikel 90, stk. 2, i forordning (EU) nr. 1308/2013 og artikel 9 i forordning (EF) nr. 606/2009 vil disse resolutioner få retlige følger for EU-retten.
            
            
               (11)I udkast til resolution OENO-SCMA 11-479, 13-529, 15-587, 15-588, 15-589 og 15-590 fastlægges der analysemetoder. I overensstemmelse med artikel 80, stk. 3, litra a), og artikel 80, stk. 5, i forordning (EU) nr. 1308/2013 vil disse resolutioner få retlige følger for EU-retten.
            
            
               (12)Vinsektorens videnskabelige og tekniske eksperter har indgående drøftet disse resolutionsudkast. De bidrager til samordning inden for rammerne af en international standard for vin og kommer til at skabe rammer, som sikrer fair konkurrence inden for handel med vinprodukter. De bør derfor støttes.
            
            
               (13)For at muliggøre den fleksibilitet, som kræves under forhandlingerne forud for OIV's generalforsamling, bør de medlemsstater, der er medlemmer af OIV, bemyndiges til at bifalde ændringer til disse resolutioner, forudsat at sådanne ændringer ikke ændrer sagsindholdet —
            
            
               VEDTAGET DENNE AFGØRELSE: 
            
         
         
            
               Artikel 1
            
            
               Den holdning, der skal indtages på Unionens vegne, på OIV's generalforsamling den 2. juni 2017, er fastlagt i bilaget og skal fremføres af de medlemsstater, der er medlem af OIV, og som skal handle i fællesskab i Unionens interesse.
            
            
               Artikel 2
            
            
               1.Hvis der er sandsynlighed for, at den i artikel 1 omhandlede holdning berøres af ny videnskabelig eller teknisk information inden eller under møder i OIV, skal medlemsstater, der er medlemmer af OIV, anmode om, at afstemningen på OIV's generalforsamling udskydes, indtil Unionens holdning er fastlagt på grundlag af de nye elementer.
            
            
               2.De medlemsstater, der er medlemmer af OIV, og som handler i fællesskab i Unionens interesse, kan, efter koordination, navnlig på stedet, og uden at Rådet skal træffe yderligere afgørelse om fastlæggelse af Unionens holdning, tilslutte sig ændringer til de udkast til resolutioner, jf. bilaget, der ikke ændrer sagsindholdet.
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
                        
               
            
         
         
            
                  
                     (1)
                  EUT L 347, s. 671.
               
               
                  
                     (2)
                  EUT L 193, s. 1.
               
               
                  
                     (3)
                  EUT L 333, s. 20.
               
               
                  
                     (4)
                  EUT L 84 af 20.3.2014, s. 14.
               
               
                  
                     (5)
                  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
               
               
                  
                     (6)
                  Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 8.5.2017
            COM(2017) 221 final
            BILAG
            til
            Forslag til Rådets afgørelse
            om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV)
            
               
         
         
            
               BILAG
            
            
            
               Medlemsstaterne, som handler i fællesskab i Unionens interesse, støtter, med forbehold af eventuelle ændringer på grundlag af nye udviklinger, kun følgende resolutionsudkast på trin 7 vedrørende ønologiske fremgangsmåder, renheds- og identitetsspecifikationer for de stoffer, der anvendes i forbindelse med de ønologiske fremgangsmåder, og analysemetoder til bestemmelse af sammensætningen af vinavlsprodukter.
            
            
               OENO-TECHNO 13-532 - Behandling af most med inaktivt gær med et garanteret glutathionindhold
            
            
               OENO-TECHNO 13-533 - Behandling af vin med inaktivt gær med et garanteret glutathionindhold
            
            
               OENO-TECHNO 14-567B - Sondring mellem tilsætningsstoffer og hjælpestoffer, del 2, med forbehold af følgende ændring: druesukker fjernes fra resolutionen 
            
            
               OENO-TECHNO 15-580 - Behandling af most med kaliumkarbonat
            
            
               OENO-TECHNO 15-582 - Anvendelse af selektive plantefibre i vin
            
            
               OENO-TECHNO 15-583 - Behandling af most bestemt til hedvin med calciumsulfat
            
            
               OENO-MICRO 15-576A - Monografi over Saccharomyces-gær 
            
            
               OENO-MICRO 15-576B - Monografi over ikke-Saccharomyces-gær
            
            
               OENO-SPECIF 15-571 - Monografi over glutathion 
            
            
               OENO-SPECIF 15-572 - Monografi over kaliumpolyaspartat
            
            
               OENO-SPECIF 15-574 - Monografi over tannin – ajourføring af metoden til bestemmelse af polyfenol 
            
            
               OENO-SPECIF 15-578 - Monografi over selektive plantefibre
            
            
               OENO-SPECIF 16-605 - Grænseværdi for jern i OIV-monografier over PVI/PVP
            
            
               OENO-SCMA 11-479 - Bestemmelse af 13C/12C isotopforholdet i glucose, fructose, glycerol og ethanol i vinprodukter ved hjælp af højtryksvæskekromatografi kombineret med massespektometri af isotopforholdet 
            
            
               OENO-SCMA 13-529 - Bestemmelse af chitinase og thaumatin-lignende proteiner i hvid- og rosévin
            
            
               OENO-SCMA 15-587 - Indføring af definitionen af den tilsyneladende alkoholstyrke revision af metode OIV-MA-BS-01
            
         
         
            
               OENO-SCMA 15-588 - Indføring af obskurationsprincippet: revision af metode OIV-MA-BS-01
            
            
               OENO-SCMA 15-589 - Metode til bestemmelse af 1,2-propanediol og 2,3-butanediol
            
            
               OENO-SCMA 15-590 - Bestemmelse af ethylcarbamat: revision af metode OIV-MA-BS-25